Want ek het van die Here ontvang wat ek ook aan julle oorgelewer het, dat die Here Jesus in die nag waarin Hy verraai is, brood geneem het; en nadat Hy gedank het, het Hy dit gebreek en gesê: Neem, eet; dit is my liggaam wat vir julle gebreek word; doen dit tot my gedagtenis. Net so ook die beker ná die ete, met die woorde: Hierdie beker is die nuwe testament in my bloed; doen dit, so dikwels as julle daaruit drink, tot my gedagtenis. Want so dikwels as julle hierdie brood eet en hierdie beker drink, verkondig julle die dood van die Here totdat Hy kom. (1 Korintiërs 11:23-26 AFR53)
Die ander bevel is dat hulle dit moet aanhou vier totdat die Here kom, want dit is hoe Hy sy dood en opstanding wil laat verkondig totdat Hy weer kom.
Dit is ongetwyfeld so dat die Pasga ook ’n element van berou en bekering bevat het – gesien in die lig daarvan dat Pasga gestel was as teenvoeter teen die afgodsdienste op die hoogtes, tydens godsdienstige hervormings.
Dit het naamlik ’n verbondskarakter gedra, en as sodanig was dit ’n sigbare uitbeelding van die gemeenskap tussen God en sy verbondsvolk, asook tussen die verbondsvolk onderling.
Die wyse waarop die Pasga gevier is, was dié van ’n maaltyd. Die feit dat dit by wyse van ’n maaltyd gevier is, was vir die Jode nie sonder betekenis nie:
By die instelling van die Nagmaal het die Here Jesus by die maaltyd-karakter van die Pasga aangesluit, want Hy gee opdrag aan sy dissipels (Lukas 22:12) om vir die Pasga die maaltyd te gaan voorberei.
Wesentlik aan die Nagmaal is dus die feit dat dit as ’n maaltyd onderhou word – as ’n sigbare simbool van ’n verbondseenheid tussen God en die Nagmaalgangers, en die Nagmaalgangers onderling.
Die feit dat die Here die Nagmaal in die vorm van ’n maaltyd ingestel het, het ook ’n invloed gehad op die vorm waarin die tekens (brood en wyn) aangebied word.
Al vier die berigte oor die instelling van die Nagmaal lê klem op Jesus se neem van die brood en die breek daarvan. Al die berigte is eenstemmig dat die Nagmaal met lof of danksegging ingestel is.
In die eerste geval word die beker met wyn tydens die Nagmaal bedoel, en in die tweede geval die totale verlossingswerk van Jesus Christus soos dit in die beker met wyn vervat (gesimboliseer) word.
Julle kan nie die beker van die Here drink en ook die beker van die duiwels nie. Julle kan nie deel hê aan die tafel van die Here en ook aan die tafel van die duiwels nie.
Dit word bevestig deur wat die apostel Paulus in 1 Korintiërs 11:17-34 skrywe: Die viering van die Nagmaal is juis die aanduiding van die eenheid van die gelowiges!
Uit al hierdie dinge is dit duidelik dat die Nagmaal ons voorberei op die wederkoms van die Here, wanneer daar ’n volmaakte omgang tussen die uitverkorenes met God en met mekaar sal wees.
Vraag 75: Hoe word jy in die heilige nagmaal daarop gewys en daarvan verseker dat jy aan die enige offerande van Christus aan die kruis en aan al sy weldade deel het?